Ηλεκτρομεθανόλη

Η ηλεκτρομεθανόλη ή e-μεθανόλη (αγγλ. eMethanol), είναι μια συνθετική μορφή μεθανόλης -ως βιοκαύσιμου- που παράγεται από υδρογόνο και διοξείδιο του άνθρακα, με χρήση ανανεώσιμης ενέργειας. Πρόκειται για πράσινο καύσιμο (βιοκαύσιμο) που θεωρείται ουδέτερο ως προς τις εκπομπές άνθρακα ή ακόμη και αρνητικό, εφόσον το CO₂ προέρχεται από δέσμευση από την ατμόσφαιρα.

Είναι είναι ένα ιδιαίτερα πολυλειτουργικό προϊόν, καθώς μπορεί να χρησιμοποιηθεί ως καύσιμο για οχήματα, σε κυψέλες καυσίμου, για παραγωγή ηλεκτρικής ενέργειας, αλλά και ως πρώτη ύλη στη χημική βιομηχανία. Δεδομένου ότι η κοινή μεθανόλη είναι ήδη ένα παραγόμενο καύσιμο έχοντας ανά τον κόσμο ήδη ανεπτυγμένη υποδομή για παραγωγή, αποθήκευση και διανομή, η ηλεκτρομεθανόλη μπορεί δυνητικά να ενσωματωθεί ευκολότερα στα υφιστάμενα συστήματα σε σύγκριση με άλλα ηλεκτροκαύσιμα (electrofuels). 

Πρόσθετα, από ανανεώσιμες πηγές ενέργειας από τον άνεμο, τον ήλιο ή την υδροηλεκτρική ενέργεια, και με χρήση CO₂ απαλλαγμένου από ορυκτά καύσιμα, που συλλαμβάνεται από μονάδες βιοκαυσίμων, τέτοιες βιομηχανικές εγκαταστάσεις ηλεκτρομεθανόλης μπορούν να παράγουν πράσινη μεθανόλη με σημαντικά μειωμένο "αποτύπωμα άνθρακα" και αυτό δύναται να συνεισφέρει στις προσπάθειες μείωσης των εκπομπών αερίων του θερμοκηπίου και στην αντιμετώπιση της κλιματικής αλλαγής, προσφέροντας σε τομείς όπως η ναυτιλία και η αεροπορία – μια ρεαλιστική λύση.

 Παραγωγή και πλεονεκτήματα 
Η παραγωγή της ηλεκτρομεθανόλης βασίζεται σε δύο κύρια στάδια:

 Ηλεκτρόλυση νερού: Παράγεται υδρογόνο (H₂) μέσω της διάσπασης νερού (H₂O) με ηλεκτρική ενέργεια από αιολικά, ηλιακά ή άλλα ανανεώσιμα μέσα.
 Σύνθεση μεθανόλης: Το H₂ αντιδρά με CO₂ σε κατάλληλες θερμοκρασίες και πιέσεις για την παραγωγή CH₃OH:
CO_2 + 3H_2 → CH_3OH + H_2O

Χαρακτηρίζεται ως βιοκαύσιμο που έχει σήμερα τα εξής σημαντικά πλεονεκτήματα:
 Χαμηλό ή μηδενικό ανθρακικό αποτύπωμα
 Υγρό καύσιμο, ευκολότερο στη μεταφορά από το καθαρό υδρογόνο
 Συμβατό με υπάρχουσες υποδομές διανομής καυσίμων
 Χρήσιμο στην αποανθρακοποίηση της ναυτιλίας και της χημικής βιομηχανίας

 Χρήσεις 
Η ηλεκτρομεθανόλη μπορεί να χρησιμοποιηθεί:
 Ως καύσιμο σε ναυτιλία
 Ως πρώτη ύλη στη χημική βιομηχανία
 Σε κυψέλες καυσίμου για παραγωγή ηλεκτρισμού
 Ως καύσιμο ανάμιξης με μεθανόλη ή βενζίνη

 Οικονομία και περιβάλλον 
Η ηλεκτρομεθανόλη είναι σημαντική για την επίτευξη στόχων καθαρής μηδενικής εκπομπής ("Net Zero"). Αν και προς το παρόν είναι πιο δαπανηρή σε σχέση με τη μεθανόλη από φυσικό αέριο, οι αναμενόμενες τεχνολογικές εξελίξεις μπορούν να μειώσουν το κόστος παραγωγής.

Τον Απρίλιο 2023, το εμπορικό πλοίο «Laura Maersk» έγινε το πρώτο στον κόσμο που κινήθηκε αποκλειστικά με ηλεκτρομεθανόλη ως καύσιμο.

Τον Μάιο 2025, ανακοινώθηκε ότι το εργοστάσιο παραγωγής ηλεκτρομεθανόλης (e-methanol) εμπορικής κλίμακας στον κόσμο έχει τεθεί σε λειτουργία στη Δανία, σηματοδοτώντας ένα σημαντικό βήμα προς την απανθρακοποίηση της ναυτιλίας. Συγκεκριμένα, η ναυτιλιακή εταιρεία Maersk έχει δεσμευτεί να αγοράσει μέρος της παραγωγής για καύσιμο χαμηλών εκπομπών άνθρακα για τον στόλο των πλοίων της.

 Δείτε επίσης 
 Μεθανόλη
 Ενεργειακή μετάβαση
 Κυψέλη καυσίμου

 Παραπομπές 

Κατηγορία:Βιοκαύσιμα